একটা পরমাণু গল্প বলি এ প্রসঙ্গে . বাবা কল্লা শাহর মাজারের গদ্দিনশিন খাদেম মাজারের খেদমত করে . মাজারের শাহী দরোয়াজার পাশে একটা মটকা পাতা ছিল লাল শালুতে মোড়ানো . ছোট সাইন বোর্ড লেখা আছে —- চার আনা দিলে আশা পূরণ হয় ! আমাদের মত অনেক আশাবাদী চার আনা দিয়ে অপেক্ষা করে , কবে আশা পূরণ হবে . আশা তো পূরণ হয়না . দশ পনেরো বছর পর হতাশ একজন গিয়ে খাদেমকে বলল , এই মিয়া পনের বছর হইয়া গেল আশা তো পূরণ হয়না , কল্লা বাবা কি করে ? খাদেম বিরক্ত হয়ে বলল , “আপনেগো আশা পূরণ হইব এই কথা কোথায় লেখা আছে ? দেখেননা আমার বেড়ার ঘর আছিল , এখন ছয় তালা বিল্ডিং হইছে . আমিতো আমার আশা পূরণ হওয়ার কথা লেখছি .”